**INFORMACIÓ PER** **COMPLETAR LA CONVOCATÒRIA**

**Color gris: ho ha d’omplir l’ens local.**

**Color blau: exemple, explicació o aclariment de la informació que s’ha de completar.**

*(Les bases reguladores haurien de recollir* ***únicament*** *la informació rellevant per a la persona o entitat beneficiària que possibiliti i faciliti completar les dades que es requereixen en la sol·licitud.)*

**Color lila: proposta d’opcions que ha d’escollir l’ens local en funció dels seus interessos i necessitats. L’opció no escollida s’hauria d’eliminar.**

**CONVOCATÒRIA PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA EN EL MARC DE LES BASES REGULADORES ESPECÍFIQUES PER A L’ATORGAMENT DE SUBVENCIONS PER A LA PRÀCTICA ESPORTIVA A COL·LECTIUS VULNERABLES, ANY (ho ha de determinar l’ens local)**

**1. Indicació de l’aprovació de les bases reguladores específiques i diari oficial on s’han publicat**

Per acord del ple de data **(ho ha de determinar l’ens local)**, van ser aprovades les bases reguladores específiques per a l’atorgament, per part de l’Ajuntament, a través del Servei / del Departament / de la Gerència / de la Direcció de **(ho ha de determinar l’ens local)**, de subvencions destinades a finançar projectes/activitats/actuacions que tinguin com a objectiu:

* L’accés a la pràctica esportiva **(l’ens local ha de determinar a quina tipologia de persona beneficiària de la subvenció es vol orientar) (entre xx i xx anys)**.
* El foment de projectes/activitats d’interès públic o social que tinguin com a finalitat la pràctica esportiva **(l’ens local ha de determinar a quina tipologia de persona beneficiària de la subvenció es vol orientar)** del municipi que, per motius **econòmics, socials, funcionals o personals**, no pugui accedir a la realització d’aquesta mena d’activitats.

Aquestes bases reguladores específiques van ser objecte de publicació al Butlletí Oficial de la Província núm. **(ho ha de determinar l’ens local)**, de data **(ho ha de determinar l’ens local)**.

**2. Quantia total màxima de les subvencions que s’atorgaran i consignació pressupostària**

El pressupost màxim que aquest any **(ho ha de determinar l’ens local)** es destina a la concessió de les subvencions objecte d’aquesta convocatòria és de **(ho ha de determinar l’ens local)** €, i va a càrrec de les aplicacions següents, amb les quanties màximes següents:

**(ho ha de determinar l’ens local)**

No es poden atorgar subvencions per un import superior a l’esmentat.

*(Es pot preveure la possibilitat d’incrementar el crèdit amb un import addicional.)*

*(En cas de previsió de despeses plurianuals, cal indicar també el desglossament per anualitats.)*

*(En convocatòries obertes, cal indicar el crèdit previst per a cadascuna, i es pot preveure que el crèdit sobrant d’una convocatòria s’apliqui a la següent.)*

*(En el cas de tramitació avançada, cal condicionar la concessió a l’existència de crèdit.)*

**3. Objecte, condicions i finalitat de les subvencions**

1. L’objecte de les subvencions d’aquesta convocatòria és finançar projectes/activitats/ actuacions que tinguin com a objectiu:

* Oferir ajuts econòmics a **(l’ens local ha de determinar a quina tipologia de persona beneficiària de la subvenció es vol orientar)** amb risc d’exclusió social per a la realització d’activitats esportives que promoguin la participació **fora de l’horari lectiu (extraescolars) / durant el període de vacances (Setmana Santa, estiu, Nadal)**.
* Oferir **ajuts operatius / ajuts específics i/o ajuts per a esdeveniments** a entitats **sense ànim de lucre i/o privades** per a la realització d’activitats esportives que promoguin la participació de **(l’ens local ha de determinar a quina tipologia de persona beneficiària de la subvenció es vol orientar)** en risc d’exclusió social.
* Poden ser objecte de subvenció les despeses de matrícula i les quotes de les activitats següents: **quotes dels clubs esportius i altres centres esportius (centres de *fitness*, gimnasos, piscines municipals, etc.)** o **activitats de promoció esportiva / activitats competitives (nombre de llicències federatives)**.

*(Es poden establir requisits específics que han de complir els projectes o activitats presentats per ser admesos.)*

2. Les subvencions concedides a l’empara d’aquesta convocatòria s’han de destinar a finançar projectes/activitats/actuacions desenvolupats/ades al llarg del període **(ho ha de determinar l’ens local)**.

*(Cal indicar amb precisió el període d’elegibilitat, tant si l’activitat ja s’ha desenvolupat com si encara s’ha de desenvolupar.)*

3. Per tal de fer complir els objectius estratègics definits al Pla d’actuació del mandat, i d’acord amb les previsions del Pla estratègic de subvencions per a aquest any, aquestes subvencions han de fomentar projectes/activitats/actuacions d’interès públic o social que tinguin per finalitat:

* La pràctica esportiva de **(l’ens local ha de determinar a quina tipologia de persona beneficiària de la subvenció es vol orientar)** del municipi que, per motius econòmics, socials, funcionals o personals, no pugui accedir a la realització d’aquesta mena d’activitats.

*(És una mena de clàusula teleològica en què cal indicar les finalitats de les subvencions, enteses com els interessos públics de nivell superior que es pretén fomentar a través de les activitats concretes subvencionades.)*

**4. Procediment de concessió**

El procediment de concessió de les subvencions objecte d’aquesta convocatòria és el de concurrència competitiva.

**5. Requisits per a la sol·licitud i manera d’acreditar-los**

1. Poden ser beneficiaris/àries d’aquestes subvencions les persones físiques o jurídiques que hagin de dur a terme l’activitat que en fonamenta l’atorgament, sempre que no estiguin afectades per cap de les prohibicions contingudes a l’article 13 de la Llei 38/2003, de 17 de novembre, general de subvencions (en endavant, LGS), i reuneixin les condicions següents:

a) **Les persones jurídiques, constituïdes legalment, que compleixin els requisits que es detallen tot seguit:**

* Entitats esportives o de lleure (clubs o associacions esportius, associacions esportives escolars o agrupacions esportives) homologades per **(ho ha de determinar l’ens local)**.
* Entitats inscrites en el Registre Municipal d’Associacions.
* Altres requisits valorats per l’ens local.

*(Altres requisits: per exemple, l’aplicació de la perspectiva de gènere en la promoció de pràctiques esportives, la inclusió dels col·lectius LGTBI, la inclusió de persones amb diversitat funcional, entitats que col·laborin amb entitats del tercer sector especialitzades en els perfils de persones als quals s’adrecen les activitats, etc.)*

b) **Les persones físiques que compleixin els requisits que es detallen tot seguit:**

* Famílies o unitats familiars del municipi que presentin una renda familiar *per capita* igual o inferior a **x,xx** vegades el salari mínim interprofessional vigent (**xx.xxx** €/persona).
* **(L’ens local ha de determinar a quina tipologia de persona beneficiària de la subvenció es vol orientar)** de **xx a xx** anys (nascuts entre els anys **xxxx** i **xxxx**), residents al municipi i pertanyents a unitats familiars de baixos ingressos.

2. La concurrència d’aquests requisits s’ha d’acreditar en el moment de presentar la sol·licitud mitjançant la presentació dels documents que s’indiquen a l’article següent.

*(Caldria escollir entre les dues opcions possibles: (a) persones jurídiques o (b) persones físiques. És necessari que l’opció escollida coincideixi amb l’escollida a l’apartat 12 [Criteris objectius per a l’atorgament de la subvenció].)*

**6. Documents que han d’acompanyar la sol·licitud**

1. **Persones jurídiques:**

* Fotocòpia del DNI del / de la representant legal.
* Escriptura de constitució o estatuts.
* Poders de representació i/o certificat expedit pel / per la secretari/ària de l’entitat que acrediti la representació legal del / de la sol·licitant.
* Fotocòpia del número d’identificació fiscal de l’entitat peticionària.
* Declaració responsable de la concurrència dels requisits per poder obtenir la condició de beneficiari/ària, d’acord amb el model normalitzat.
* Declaració del compromís de compliment de les condicions imposades per a l’atorgament de la subvenció, d’acord amb el model normalitzat.
* Declaració de les subvencions o altres ingressos obtinguts per a la mateixa finalitat i compromís de comunicar els que s’obtinguin en el futur, d’acord amb el model normalitzat.
* Memòria del projecte/activitat que es vol dur a terme i per al qual es demana la subvenció, d’acord amb el model normalitzat.
* Pressupost previst per al projecte per al qual es demana la subvenció, d’acord amb el model normalitzat.
* Certificacions d’estar al corrent de pagament de les obligacions tributàries i amb la Seguretat Social.
* Declaració responsable relativa a les retribucions anuals dels òrgans de direcció o administració, si són beneficiàries d’una subvenció d’un import superior a 10.000 euros.
* Altres documents **(ho ha de determinar l’ens local)**.

*(En cas d’associacions o fundacions, cal que acreditin que estan inscrites en el registre oficial corresponent.)*

2. **Persones físiques:**

* Fotocòpia del DNI del / de la representant legal.
* Declaració responsable de la concurrència dels requisits per poder obtenir la condició de beneficiari/ària, d’acord amb el model normalitzat.
* Declaració del compromís de compliment de les condicions imposades per a l’atorgament de la subvenció, d’acord amb el model normalitzat.
* Declaració de les subvencions o altres ingressos obtinguts per a la mateixa finalitat i compromís de comunicar els que s’obtinguin en el futur, d’acord amb el model normalitzat.
* Memòria del projecte/activitat que es vol dur a terme i per al qual es demana la subvenció, d’acord amb el model normalitzat.
* Pressupost previst per al projecte per al qual es demana la subvenció, d’acord amb el model normalitzat.
* Certificacions d’estar al corrent de pagament de les obligacions tributàries i amb la Seguretat Social.
* Altres documents **(ho ha de determinar l’ens local)**.

La sol·licitud i les declaracions han d’anar signades degudament per la persona sol·licitant, i cal presentar l’original o una còpia autenticada degudament de la documentació aportada.

El sol·licitant pot autoritzar l’Ajuntament perquè obtingui les dades requerides en el procediment. Aquesta autorització s’ha de fer acceptant la clàusula prevista en el formulari de la sol·licitud.

*(Caldria escollir entre les dues opcions possibles: (a) persones jurídiques o (b) persones físiques. És necessari que l’opció escollida coincideixi amb l’escollida a l’apartat 5 [Requisits per a la sol·licitud i manera d’acreditar-los].)*

**7. Termini, forma i lloc de presentació de les sol·licituds**

El termini de presentació de les sol·licituds comença **(ho ha de determinar l’ens local)** i finalitza el dia **(ho ha de determinar l’ens local)**, inclòs.

*(Cal indicar si hi haurà convocatòria única o convocatòria oberta.)*

Les sol·licituds es poden presentar per escrit mitjançant l’emplenament del model normalitzat, que ha de ser signat per l’interessat/ada o pel representant legal de l’entitat.

El model normalitzat de la sol·licitud, així com el de tots els documents exigits al punt 6, es pot trobar a **(ho ha de determinar l’ens local)**.

*(Es pot preveure un nombre màxim de projectes/activitats que pugui presentar cada persona sol·licitant, així com criteris limitadors, com per exemple que només se subvencionarà un projecte/activitat per sol·licitant.)*

Les sol·licituds, conjuntament amb la documentació exigida al punt 6, s’han de presentar al Registre de l’Ajuntament.

També es poden presentar a qualsevol dels llocs que preveu l’article 16 de la Llei 39/2015, d’1 d’octubre, de procediment administratiu comú de les administracions públiques.

La presentació de la sol·licitud de subvenció pressuposa el coneixement i l’acceptació de les normes que la regulen.

**8. Rectificació de defectes o omissions en la documentació**

En cas que la documentació presentada sigui incorrecta o incompleta, cal fer arribar un requeriment al beneficiari/ària per tal que, en el termini de 10 dies hàbils a partir del dia següent al de la notificació, procedeixi a fer-hi les rectificacions o esmenes necessàries, amb la indicació que, si no ho fa així, s’entendrà que desisteix de la sol·licitud.

**9. Òrgans competents per a la instrucció i la proposta de concessió**

L’òrgan responsable de la instrucció del procediment per a l’atorgament de les subvencions objecte d’aquesta convocatòria és el Servei / l’Oficina / el Departament de **(ho ha de determinar l’ens local)**.

La proposta de concessió de les subvencions l’ha d’elaborar un òrgan col·legiat constituït d’acord amb el que preveu l’article **(ho ha de determinar l’ens local)** de l’Ordenança general de subvencions de l’Ajuntament, que ha d’estar format per les persones següents:

* **(ho ha de determinar l’ens local)**

*(El nombre de membres ha de ser senar.)*

L’òrgan responsable de la resolució del procediment per a l’atorgament de les subvencions ha de ser el que es determini d’acord amb la Normativa sobre delegacions de competències i atribucions d’òrgans de l’Ajuntament diferents del Ple.

L’òrgan competent per a la concessió pot, discrecionalment, deixar desert el concurs o no esgotar el crèdit total previst.

**10. Termini de resolució i de notificació**

Cal examinar conjuntament, en un sol procediment, totes les sol·licituds presentades dins del termini establert, i la resolució s’ha d’adoptar en un únic acte administratiu.

El termini per a l’atorgament de les subvencions és, com a màxim, de 3 mesos a partir de la data de tancament del període de presentació de les sol·licituds.

*(Cal indicar la possibilitat de reformulació, si escau.)*

*(En cas de convocatòria oberta, cal indicar els diversos terminis de resolució previstos.)*

La manca de resolució dins el termini indicat té efectes desestimatoris.

**11. Règim de recursos**

La resolució del procediment posa fi a la via administrativa, i contra aquesta es pot interposar un recurs contenciós administratiu en el termini de 2 mesos a partir del dia següent a la notificació.

Alternativament, i de manera potestativa, es pot interposar recurs de reposició davant el mateix òrgan que l’ha dictat en el termini d’un mes a partir del dia següent a la notificació.

**12. Criteris objectius per a l’atorgament de la subvenció**

Les subvencions s’atorguen als sol·licitants que obtinguin una valoració més alta un cop aplicats els criteris objectius següents.

Per valorar les sol·licituds presentades, únicament es tenen en compte els criteris objectius següents, aplicats d’acord amb la ponderació indicada:

1. **Persones jurídiques:**

1. Valoració de l’entitat **(fins a 20 punts)**.

1. Experiència i trajectòria **(fins a 6 punts)**:

* Projectes esportius, esdeveniments esportius i activitats esportives organitzats per l’entitat i duts a terme en els 3 últims anys, comptats des de la data de publicació d’aquesta convocatòria.
* Participació en concepte de col·laboració o coorganització en activitats organitzades pel Servei Municipal d’Esports en els 3 últims anys, comptats des de la data de publicació de la convocatòria corresponent.

1. Activitat esportiva i federativa **(fins a 6 punts)**:

* Nombre total de llicències fins a la categoria juvenil/júnior.
* Percentatge de llicències femenines en relació amb el total de llicències de l’entitat.
* Percentatge de persones amb discapacitat física, psíquica i/o sensorial que participen en activitats esportives en relació amb el total de l’entitat.

1. Estructura organitzativa i comunicació **(fins a 4 punts)**:
   * Nombre de persones associades (base social).
   * Web pròpia amb informació actualitzada sobre l’associació i els projectes.
   * Perfils en xarxes socials actius i actualitzats.
2. Estructura econòmica **(fins a 4 punts)**:

* Pressupost liquidat de l’entitat l’any anterior a la convocatòria corresponent en relació amb el pressupost del projecte per al qual se sol·licita la subvenció.
* Diversificació de les fonts de finançament i esforç de l’entitat (percentatges de l’origen del finançament en el pressupost liquidat).

2. Valoració del projecte presentat **(fins a 80 punts)**.

1. Complexitat del nivell d’integració i inclusió **(fins a 30 punts)**:

* Establiment de col·laboracions mitjançant la signatura de convenis amb entitats socials **(10 punts)**.
* Contribució als fins i al compliment dels requisits **(20 punts)**.

1. Qualitat i viabilitat tècnica **(fins a 30 punts)**.
2. Viabilitat econòmica **(fins a 10 punts)**.
3. Comunicació i coordinació amb les entitats col·laboradores per al desenvolupament del projecte **(fins a 10 punts)**.
4. **Persones físiques:**

1. Criteri econòmic: nivell de renda familiar **(fins a 7 punts)**.

La puntuació de la persona beneficiària s’atribueix en funció del nivell de renda bruta *per capita* de l’any fiscal immediatament anterior al de l’inici del curs, que es calcula amb l’indicador o referent de nivell de renda IPREM (indicador públic de renda a efectes múltiples) establert per a l’any de la convocatòria.

Cal valorar totes les sol·licituds a fi de comprovar que la renda familiar *per capita* sigui igual o inferior al 75 % del salari mínim interprofessional vigent en el moment de la sol·licitud. Per calcular la renda en cada cas, cal dividir els ingressos anuals declarats entre el nombre total de membres de la unitat familiar. Així doncs:

* Fins a 1,00 vegades l’IPREM: **7 punts**.
* Entre 1,00 i 1,20 vegades l’IPREM: **6 punts**.
* Entre 1,20 i 1,40 vegades l’IPREM: **5 punts**.
* Entre 1,40 i 1,60 vegades l’IPREM: **4 punts**.
* Entre 1,60 i 1,80 vegades l’IPREM: **3** **punts**.
* Més d’1,80 vegades l’IPREM: **2 punts**.

Si al nucli de convivència hi ha un membre amb una discapacitat igual o superior al 33 %, aquest compta com si es tractés de dues persones quant al recompte d’ingressos/despeses familiars. En aquest cas, cal declarar-ho a la sol·licitud de subvenció, i l’òrgan referent ha de fer la comprovació d’ofici, si escau.

2. Criteris socials **(fins a 15 punts)**:

* Desocupació del pare, mare o tutor/a legal: **4 punts**.
* Discapacitat del nen, nena o adolescent: **3 punts**.
* Família monoparental i/o nombrosa: **2 punts**.
* Orfandat o acolliment del nen, nena o adolescent: **1 punt**.
* Violència de gènere davant el nen, nena o adolescent: **4 punts**.
* Patologies, malalties o problemes de salut del nen, nena o adolescent: **1 punt**.

3. Criteris personals (edat, aspectes físics i cognitius):

Les subvencions s’atorguen als **(l’ens local ha de determinar a quina tipologia de persona beneficiària de la subvenció es vol orientar)** d’entre **xx i xx** anys. No obstant això, les persones amb una discapacitat igual o superior al 33 % que participin en les activitats poden sol·licitar la subvenció si tenen una edat igual o inferior a **21 anys**.

Les sol·licituds s’han d’ordenar de més a menys punts obtinguts, cosa que té com a resultat la relació de sol·licituds admeses a tràmit.

*(Caldria escollir entre les dues opcions possibles: (a) persones jurídiques o (b) persones físiques. És necessari que l’opció escollida coincideixi amb l’escollida a l’apartat 5 [Requisits dels beneficiaris/àries]. D’altra banda, aquest apartat pretén ser una proposta de puntuació, atès que la ponderació entre els criteris afavoreix o no un cert perfil de beneficiari que hauria de ser concretat per l’ens local.)*

*(Cal indicar criteris formulats clarament, objectius, no discriminatoris i vinculats indubtablement a l’objecte de la subvenció. A més, han d’estar ponderats degudament.)*

*(Es pot preveure l’exigència d’obtenció d’un mínim de punts per tal de poder assolir la condició de beneficiari/ària.)*

**13. Mitjans de notificació o publicació**

Un cop acordada la concessió de les subvencions, aquestes s’han de notificar als interessats en un termini màxim de 10 dies a partir de la data d’aprovació de la resolució, d’acord amb el que preveu l’article 40 de la Llei 39/2015, d’1 d’octubre, de procediment administratiu comú de les administracions públiques.